S-5092/2020

Dómur

Mál þetta, sem dómtekið var 7. október sl., er höfðað með ákæru, útgefinni af lögreglustjóranum á höfuðborgarsvæðinu 25. ágúst 2020, á hendur S-kk-þgf G-kk-þgf, kt. [...], [...], [...], fyrir eftirtalin umferðarlagabrot, framin í Reykjavík á árinu 2020, með því að hafa:

1.

Laugardaginn 11. janúar ekið bifreiðinni [...] sviptur ökurétti og undir áhrifum áfengis (í blóði mældist vínandamagn 2,43‰) um Suðurhóla , við Álftahóla, þar sem lögregla hafði afskipti af ákærða.

2. Laugardaginn 29. febrúar ekið bifreiðinni [...] sviptur ökurétti um Höfðabakka, við Fálkabakka, þar sem lögregla stöðvaði aksturinn.

3. Fimmtudaginn 5. mars ekið bifreiðinni [...] sviptur ökurétti um Reykjanesbraut, við Álfabakka, þar sem lögregla stöðvaði aksturinn.

4. Mánudaginn 27. apríl ekið bifreiðinni [...] sviptur ökurétti vestur Sæbraut, við Olís, þar sem lögregla stöðvaði aksturinn.

Teljast brot í

öllum framangreindum ákæruliðum varða við

1. mgr. 58. gr., sbr. 1. mgr. 95. gr. umferðarlaga nr. 77/2019. Telst brot í ákærulið 1 jafnframt varða við 1., sbr. 3. mgr.

49. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. ágúst 2020, hefur ákærða fimm sinnum verið gerð sektarrefsing vegna umferðarlagabrota. Ákærða var gert að greiða sekt með lögreglustjórasátt 26. ágúst 2013 fyrir akstur undir áhrifum áfengis og var hann sviptur ökuréttindum í 24 mánuði frá þeim degi að telja. Með lögreglustjórasátt 12. október 2015 var ákærða gert að greiða sekt meðal annars fyrir akstur sviptur ökuréttindum. Með lögreglustjórasátt 16. júní 2017 var ákærða gert að greiða sekt fyrir akstur undir áhrifum áfengis og fyrir akstur án ökuréttinda. Var ákærði sviptur ökurétti í 3 ár og sex mánuði frá þeim degi að telja. Nú síðast var ákærða gert að greiða sekt með tveimur lögreglustjórasáttum dagsettum 9. desember 2019 fyrir meðal annars akstur sviptur ökurétti.

Með vísan til fyrirliggjandi sakavottorðs er við ákvörðun refsingar nú við það miðað að ákærða sé nú í þriðja sinn gerð refsing fyrir akstur undir áhrifum áfengis og í þriðja sinn fyrir akstur sviptur ökurétti, innan ítrekunartíma í skilningi 71. gr. almennra hegningarlaga nr. 19/1940. Með hliðsjón af því, sakarefni málsins, skýlausrar játningar ákærða og þess sem kom fram í máli verjanda ákærða að hann iðrist mjög, hafi nú snúið lífi sínu til betri vegar, sé hættur neyslu áfengis og sæki reglulega AA fundi, og að teknu tilliti til dómvenju sem og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 90 daga.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, R-kk-ef B-kk-ef lögmanns, 114.700 krónur, að meðtöldum virðisaukaskatti, og 49.196 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir G-kvk-þf R-kvk-þf S-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf G-kk-nf, sæti fangelsi í 90 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, R-kk-ef B-kk-ef lögmanns, 114.700 krónur og 49.196 krónur í annan sakarkostnað.

S-kvk-nf D-kvk-nf J-kvk-nf

Ákærði, S-kk-nf G-kk-nf, sæti fangelsi í 90 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, R-kk-ef B-kk-ef lögmanns, 114.700 krónur og 49.196 krónur í annan sakarkostnað.

S-kvk-nf D-kvk-nf J-kvk-nf